Hans Jørgen Synnestvedt Astrup
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
Hans Jørgen Synnestvedt Astrup var en norsk misjonær, utdannet som lærer i 1870 og som prest (cand.theol.) i 1876. Astrup arbeidet først som kapellan i Sør-Aurdal, Jevnaker og i Søndre Land. Han var bror til juristen, teologen og misjonsbiskopen Nils Astrup. I 1884 reiste han ut som misjonær, året etter at broren hadde reist ut.
I likhet med sin bror var han teologisk konservativ. Han utga flere mindre skrifter og arbeidet som leder ved misjonsstasjonen Entumeni etter sin bror. I 1892 måtte han gå av på grunn av dårlig helse. Han døde i 1939 i Natal i Sør- Afrika. Les mer i Store norske leksikon kristen misjonsvirksomhet kristendommens historie kristendom Utgivelser Astrup, Hans Jørgen Synnestvedt (1934). Mørke- bliv lys: fra den første norske hedningemisjon: litt om den Schreuderske misjon. Oslo Astrup, Hans Jørgen Synnestvedt (1898). Kristus i det gamle Testamente: Foredrag ved en konferens paa Entumeni i Zululand i Juli 1897. Decorah. Iowa Litteratur Astrup, Nils (1903). Zulumissionens Maal – Africas Hjerte: et Ord til Venner af det mørke Fastland om Missionsudsigterne, belyst af Prophetierne, Historien og Nutidsbegivenhederne. Christiania Astrup, Nils (1891). En Missionsreise til Limpopo: gjennem Zululand, Swaziland og Tongaland ind i riget Umgaza. Kristiania Berg, Roald (2009). Misjonshistorie og samfunnsforskning. Nytt Norsk Tidsskrift.  Nome, John (1943). Det Norske Misjonsselskaps historie i norsk kirkeliv: fra stiftelsestiden til Schreuders brudd. Stavanger: Det Norske Misjonsselskap.